procesaur/Wiki.mk huggingface dataset:
Чедо Додевски

Чедо Додевски (, – , Кумановско, ) — македонски бранител, сообраќаен полицаец и учесник во воениот конфликт во Македонија во 2001 година. Намерно прегазен е со кола на патот Куманово - Липково на 13 февруари 2001. Зад убиството стоеше ОНА.
1 Животопис
1.1 Живот, војната 2001 година и смрт
Чедо Додевски е роден во 1956 година во Куманово. Беше вработен во Управата за внатрешни работи во Куманово. Тој од почетокот на воениот конфликт 2001 година бил сообраќаен полицаец.
На 13 февруари 2001 година, вршејќи рутинска сообраќајна контрола, со уште тројца свои колеги на локалниот пат Куманово - село Липково, во околу 17:30 часот бил прегазен од „застава 750“. Автомобилот без регистерски таблички бил управуван од 35-годишниот Фериз Куртиши од селото Слупчане. Куртиши, кој возел со голема брзина го удрил полицаецот и избегал од местото на настанот, но полицијата го пронашла и привела во Управата за внатрешни работи во Куманово, половина час по инцидентот. Сообраќаецот Додевски од ударот бил тешко повреден, а починал во Ургентниот центар во Скопје, околу 21 часот, истиот ден. Куртиши не го запрел возилото на дадениот знак од службеното лице, туку со голема брзина продолжил свртувајќи десно од патот, при што со предниот дел од „фиќото“ го удрил полицаецот.
Погребан е на гробиштата во родното Куманово. Чедо Додевски посмртно е одликуван со медал за храброст од Претседателот на Р Македонија.
Вогошќа

Вогошќа (босански, српски, хрватски: ''Vogošća'') е средно предградие и општина Сараево, Кантон Сараево, главниот град на Босна, кој се наоѓа на околу 6 километри северно од центарот на градот и опфаќа околу 72 км<sup>2</sup>.
Мае

Мае (|Mahé) — остров во Индискиот Океан, во североисточниот дел на Сејшелите и најголем остров во архипелагот со . Во 2010 г. имал 77.000 жители, што претставува 86% од вкупното население на државата. На него е сместен главниот град на Сејшелите, Викторија. Островот е наречен во чест на францускиот поморски офицер Бертранд-Франсоа Мае де ла Бурдоне (1699 - 1753), управник на Маврициус.
Највисок врв е Морн Сејшелоа (905 м), кој се наоѓа во истоимениот национален парк. Жителите се сместени претежно во северните и источните делови на островот, каде се наоѓа и меѓународниот аеродром. Во јужниот и западниот дел се сместени морските национални паркови „Залив Терне“, „Порт Лоне“ и Универзитетот на Сејшелите. Понатаму во морето е расположен морскиот национален парк Света Ана, како и островите Консептион, Терез, Аноним и неколку помали островчиња.
1 Историја
Мае први го посетиле Англичаните во 1609 г., а потоа останал непосетен сè до 1742 г. со експедицијата на Лазар Пико. На 1 ноември 1756 г. во денешна Викторија пристигнала фрегатата „Серф“ (Елен) предводена од Корнеј Никола Морфе, кој го прогласил островот за владение на кралот на Франција. Експедицијата положила „камен на сопственост“ кој денес е изложен во Националниот музеј.
Во август 1801 г. британската фрегата „Сибил“ ја зазела француската фрегата „Шифон“ на островот. Во 1812 г. Мае потпаднал под британска власт и колонијално владение сè до осамостојувањето на Сејшелите во 1976 г.
2 Околина
Во шумите на Мае виреат ендемски растенија кои се среќаваат само на Сејшелите, како што се критично загрозеното медузино дрво (''Medusagyne oppositifolia''), месојадното сејшелско бардаче (''Nepenthes pervillei'') и голем број видови орхидеи.
Во подрачјата на Бел Омбре и пристаништето на Викторија е спроведен голем зафат за мелиорација поради недостатокот од станбен простор.
3 Стопанство
Островот живее претежно од туризмот и риболовот на туна, која се конзервира.
4 Управа
Островот е поделен на повеќе окрузи.
5 Поврзано
* Гранитни Сејшели
6 Галерија
Петре Кадровски

Петре Кадровски (, – , ) — македонски бранител, полициски резервист и учесник во воениот конфликт во Македонија во 2001 година. Им подлегнува на раните на 7 април 2002 година, здобиени од нападот врз него на 20 март 2002 година. Зад убиството стоеаа албански одмаздички банди, припадници на ОНА и АНА.
1 Животопис
1.1 Живот, војната 2001 година и смрт
Петре Кадровски е роден во 1975 година во Скопје. Израснува и живее до неговата смрт во населбата Топанско Поле во скопската општина Чаир. Тој од почетокот на воениот конфликт 2001 година бил активен полицаец. Тој беше резервист во полициската станица Мирковци. На 20 април 2002 година 19:50 часот, бил ранет со три истрели од пиштол завчеравечер на улицата Втора македонска бригада, наспроти трговскиот центар "Треска" во населбата Топанско Поле. Според полициски извори, напаѓачот му пришол на Кадриевски и пукал во него од непосредна близина. Полицаецот добил прострелни рани во пределот на вратот, градниот кош и стомакот. Тој бил веднаш пренесен во Градската болница, каде што врз него била извршена операција. Полицаецот во моментот на нападот бил во униформа и се враќал од работа кон својот дом во населбата Топанско Поле. Непознатиот по стрелањето избегал во една од тесните улички. Извршителот на убиството до ден денес не е откриен.
Погребан е на гробиштата во родното Топанско Поле. Петре Кадровски посмртно е одликуван со медал за храброст од Претседателот на Р Македонија.
1.2 Жртва на албански одмаздички банди
Кадровски е жртва од серија на одмаздачки убиства од терористи на ОНА и АНА по завршувањето на воениот конфликт во 2001 година. Неколку дена по неговото убиство, На 14 април вооружени цивили - Албанци од Шемшево го киднапирале полицискиот резервист Душко Симоски додека минувал низ тетовското село Шемшево. Тие два дена го тепале и го малтретирале резервистот на МВР. Екипа на ОБСЕ по дводневното мачење успеала да го ослободи резервистот Симоски. Киднаперите, кои биле вооружени со „калашникови“, му ставиле лисици и превез преку очите на Симоски и го одвеле во некоја штала во Шемшево. Таму го тепале два дена и барале да признае кој го испратил и кого сакал да убие во Шемшево. МВР има поднесено кривични пријави против двајца блиски роднини на Изаир Сами и против уште едно лице од Шемшево. Ѕверски беше убиен и таксистот Александар Васев година по воениот конфликт 2001 во скопската населба Ченто. Васев, кој за време на воената криза исто така бил резервист на МВР, пред да биде убиен бил измачуван и претепан. Полицијата има сознанија дека убиството го извршиле Албанци од скопската околија, членови на ОНА.
Африкански куп на нации 1957

Африкански куп на нации во 1957 година — 1-во африканско фудбалско првенство на Африканскиот куп на нации кое се одржало во Судан од 10 февруари до 16 февруари 1957 година. На ова првенство учество зеле 3 репрезентации. Вкупно биле одиграни 2 натпревари.
Победник на турнирот била Фудбалската репрезентација на Египет.
1 Натпревари
1.1 Полуфинале
----
Вареш

Вареш (босански, српски, хрватски: ''Vareš'') — град и општина во централна Босна и Херцеговина, познат по локалните рударски активности и производство на железо. Таа е дел од Зеничко-добојскиот кантон и Федерацијата на Босна и Херцеговина.
Трново (Босна и Херцеговина)

Трново е една од деветте општини во Сараевскиот кантон. Се наоѓа на 30 километри југоисточно од градот Сараево.
Седиштето на општината е во Трново, иако општинскиот совет го користи хотелот "Маршал" на планината Бјелашница како официјална сала за состаноци. Како резултат на Дејтонскиот договор од 1995 година, општината беше поделена помеѓу Федерацијата на Босна и Херцеговина (ФБиХ) и Република Српска (РС).
Руанда-Урунди

Руанда-Урунди — територија во регионот на Африканските Големи езера, некогаш дел од Германска Источна Африка, која била управувана од Белгија помеѓу 1916 и 1962 година. Територијата била окупирана од страна на Белгијците за време на Првата светска војна, и под нејзина окупација била во периодот од 1916 до 1922 година. По 1922 година територијата паднала под мандат на Лигата на народите, и истиот завршил во 1945 година кога била основана ООН. По завршувањето на мандатот, во 1962 година биле основани две независни држави: Руанда и Бурунди.
Африкански куп на нации 1959

Африкански куп на нации во 1959 година — 2-во африканско фудбалско првенство на Африканскиот куп на нации кое се одржало во Обединета Арапска Република од 22 мај до 29 мај 1959 година. На ова првенство учество зеле 3 репрезентации. Вкупно биле одиграни 3 натпревари.
Победник на турнирот била Фудбалската репрезентација на Обединета Арапска Република.
1 Стадиони
Каиро
Стадион Ал Ахли
Капацитет: 25,000
2 Натпревари
--------
Игор Николовски

''Оваа статија се однесува за војникот на АРМ и учесник во Воениот судир во 2001 година. За фудбалерот, видете Игор Николовски (фудбалер).''
Игор Николовски (, – , Општина Ѓорче Петров, ) — македонски бранител, армиски резервист и учесник во воениот конфликт во Македонија во 2001 година. Загинува на 26 март 2001 година кај караулата Чашка, на местото Чело, во несреќен случај.
1 Животопис
1.1 Живот, војната 2001 година и смрт
Игор Николовски е роден во 1975 година во Скопје. Израснува во скопската населба Ченто. Тој од почетокот на воениот конфликт 2001 година бил армиски резервист. Игор бил прв братучед со колумнистот Влатко Васиљ. По потрага по сигурноста и егзистенцијата на своето семејство, кон кое со целата емоцијаи љубов беше приврзан, Игор се определи да ја облече униформата и стапи во резервниот состав на Армијата на Република Македонија. Веруваше дека на тој начин му обезбедува мирно и безгрижно детство на својот син. Загинува на 26 март 2001 година кај караулата Чашка, на местото Чело, во несреќен случај. Николовски загинал додека бил во патрола на набљудувачките пунктови во тој дел на северната граница.
Во негова чест на плоштадот во населбата Хиподром е поставено спомен плоча. Погребан е на гробиштата Камник во населбата Ченто. Игор Николовски посмртно е одликуван со медал за храброст од Претседателот на Р Македонија. Николовски во жалост го остави своето семејство, сопругата и синот.
Теочак

Теочак (босански, српски, хрватски: ''Teočak'') е општина во североисточниот дел на Босна и Херцеговина. Центар на општината е Теочак.
Теочак се наоѓа северно од Калесија и североисточно од Тузла. Административно е дел од Тузланскиот кантон во
Федерацијата на Босна и Херцеговина.
Столац

Столац (босански, српски, хрватски: ''Stolac'') — град и општина во Босна и Херцеговина, која се наоѓа во Херцеговина. Административно, таа е дел од Херцеговацко-неретванскиот кантон во Федерацијата на Босна и Херцеговина. Столац се наоѓа во областа позната како Херцеговина Хумина, на туристичката маршрута што ја поминува Херцеговина и поврзувајќи го планинскиот залив во Босна со крајбрежните региони на Босна и Херцеговина, Дубровник и Црна Гора. Патот, кој се протега од Сараево преку Мостар, Столац, Љубиње и Требиње, му овозможува на Дубровник да стигне во помалку од 4 часа.
Здружение за општествени истражувања и комуникации

Здружението за општествени истражувања и комуникации (босански: ''Udruženje za društvena istraživanja i komunikacije'', српски: ''Удружење за друштвена истраживања и комуникације''), скратено УДИК, е регионална невладина организација со седиште во Сараево. Целта е да се соберат факти,документи и податоци за геноцид, воени злосторства, и прекршување на човекови права во Босна и Херцеговина и поранешна Југославија. Основач и координатор на УДИК е Едвин Канка Ќудиќ.
1 Историја
Здружението за општествени истражувања и комуникации (УДИК) е формирана во 2013 од Едвин Канка Ќудиќ. Целта е да се соберат факти, документи и податоци за геноцид, воени злосторства, и прекршување на човекови права во Босна и Херцеговниа.
Од 2013, УДИК има организирано голем број на комеморации на жртвите од минатата војна во поранешна Југославија.
Церемонии беа организирани во Босна и Херцеговина (Сараево, Тузла, Брчко, Зеница, Вишеград, Фоча),Хрватска (Загреб,Вуковар) и Србија (Белград,Пријепоље).
Во 2015, УДИК почна со мапирање на монументи од минатите војни во Југославија со цел да се создаде Централен Регистар на Монументи.
Поради постојаното потсетување на јавноста во Босна и Херцеговина за соочување со минатото, активистите на УДИК беа повеќепати напаѓани од Сараевските хулигани.
Од 2016,организацијата е посебно концентрирана на објавување анализи од пресуди за воените злосторства во Босна и Херцеговина.
2 Координатори на УДИК
#, Слика, Име(Роден-Починал), Мандатот
1, Едвин Канка Ќудиќ(1988&ndash;), 30 October 2013, ''Сегашен''
Мануте Бол

Мануте Бол ( во ) — поранешен американско-судански професионален кошаркар кој настапувал за повеќе екипи во НБА. Со своите 2,31 метри височина бил највисокиот кошаркар кој некогаш настапувал во НБА, покрај Георге Мурешан. Во Гинисовата книга на рекорди е запишано дека Бол бил висок 2,305 метри. Тој е роден во градот Гогријал во Јужен Судан како син на главатарот на племето Динка. Неговото име Мануте значи „благословен“.
Бол настапувал за два кошаркарски колеџи и четири екипи од НБА. Играл на позицијата центар и бил познат како специјалист за одбрана, поради тоа што бил помеѓу кошаркарите со најмногу блокади во историјата на НБА. Бол во кариерата забележал повеќе блокирани удари од дадени бодови, со што е единствен НБА играч со таква статистика. Кариерата ја завршил како втор кошаркар во историјата на НБА со просек на блокирани шутеви по натпревар, и 15. на вечната листа по вкупен број на блокирани удари.
1 НБА статистика
1.1 Регуларен дел
1985–86, Вашингтон, 80, 60, 26.1, .460, .000, .488, 6.0, 0.3, 0.4, 5.0, 3.7
1986–87, Вашингтон, 82, 12, 18.9, .446, .000, .672, 4.4, 0.1, 0.2, 3.7, 3.1
1987–88, Вашингтон, 77, 4, 14.8, .455, .000, .531, 3.6, 0.2, 0.1, 2.7, 2.3
1988–89, Голден Стејт, 80, 4, 22.1, .369, .220, .606, 5.8, 0.3, 0.1, 4.3, 3.9
1989–90, Голден Стејт, 75, 20, 17.5, .331, .188, .510, 3.7, 0.5, 0.2, 3.2, 1.9
1990–91, Филаделфија, 82, 6, 18.6, .396, .071, .585, 4.3, 0.2, 0.2, 3.0, 1.9
1991–92, Филаделфија, 71, 2, 17.8, .383, .000, .462, 3.1, 0.3, 0.2, 2.9, 1.5
1992–93, Филаделфија, 58, 23, 14.7, .409, .313, .632, 3.3, 0.3, 0.2, 2.1, 2.2
1993–94, Мајами, 8, 0, 7.6, .083, .000, .000, 1.4, 0.0, 0.0, 0.8, 0.3
1993–94, Филаделфија, 4, 0, 12.3, .429, .000, .000, 1.5, 0.0, 0.5, 2.3, 1.5
1993–94, Вашингтон, 2, 0, 3.0, .000, .000, .000, 0.5, 0.0, 0.5, 0.5, 0.0
1994–95, Голден Стејт, 5, 2, 16.2, .600, .600, .000, 2.4, 0.0, 0.0, 1.8, 3.0
Просек, 624, 133, 18.7, .407, .210, .561, 4.2, 0.3, 0.2, 3.3, 2.6
1.2 Разигрување
1986, Вашингтон, 5, 5, 30.4, .588, .000, .375, 7.6, 0.2, 0.6, 5.8, 4.6
1987, Вашингтон, 3, 0, 14.3, .400, .000, .000, 3.0, 0.0, 0.0, 1.6, 2.6
1988, Вашингтон, 5, 0, 8.8, .571, .000, 1.000, 2.4, 0.0, 0.0, 0.4, 1.8
1989, Голден Стејт, 8, 0, 18.5, .194, .091, .286, 3.8, 0.1, 0.2, 3.6, 2.2
1991, Филаделфија, 8, 0, 13.6, .500, .000, .667, 2.3, 0.1, 0.1, 1.5, 3.0
Просек, 29, 5, 17.1, .386, .087, .444, 3.7, 0.1, 0.2, 2.6, 2.8
Дејан Денковски

Дејан Денковски (, – , Кумановско, ) — македонски бранител, армиски резервист и учесник во воениот конфликт во Македонија во 2001 година. Загинува на 23 април 2001 година кај кумановското село Алашевце во несреќен случај.
1 Животопис
1.1 Живот, војната 2001 година и смрт
Дејан Денковски е роден во 1976 година во Куманово. Израснува во кумановската населба Карпош. Тој од почетокот на воениот конфликт 2001 година бил армиски резервист.
На секој војнички позив Дејан и неговите родители се гордееја. Беше примерен војник за време на отслужувањето на редовниот кадровски рок. Посакуваше да се активира. Ја сакаше униформата и на тој начин гледаше и шанса да си ја обезбеди егзистенцијата во времето кога кризата притискаше. Својата младост ги минува во армиската униформа која му прилегаше и го правеше среќен. Загинува на 23 април 2001 година кај кумановското село Алашевце на должност додека извршуваше стражарска служба.
Погребан е на гробиштата во Куманово. Дејан Денковски посмртно е одликуван со медал за храброст од Претседателот на Р Македонија. Денковски во жалост го остави своето семејство. Беше неженет.
Такролимус

Такролимус е имуносупресивен лек кој вообичаено се користи после алогенска пресадување на органи со цел да се намали ризикот од отфрлање на органот. Тоа се постигнува со инхибиција на создавањето на интерлеукин-2, молекула која го промовира развојот и пролиферацијата на T клетките, кои се клучни за одговорот на стекнатиот имунитет.
Хемиски претставува 23-член макролиден лактон кој првпат бил откриен во 1987.
Пупуљак

Пупуљак — планински врв на Јабланица, во западниот дел на Македонија. Неговата надморска височина изнесува 2.054 метри. Се наоѓа во средишниот дел на планината Јабланица, односно во северниот дел на нејзиното главно било, во непосредната близина на врвот Стрижак и двете езера Горно и Долно Лабунишко Езеро. Препознатлив е по својот многу интересен и доминантен зашилен изглед, со остар шпиц како игла или забец - песјак. Од главниот срт на протегање на планината Јабланица е одвоен непосредно на исток, а од блискиот врв Стрижак е поставен на југозапад. На неговата источна и југоисточна падина има огромен карпест предел голем околу 100-200 метри, погоден за алпинистичко искачување.
1 Галерија
Лук Мба а Муте

Лук Мба а Муте ( во ) — камерунски професионален кошаркар кој настапува за екипата на Хјустон Рокетс во НБА како и за кошаркарската репрезентација на Камерун. Ба а Муте играл за кошаркарската екипа од средното училиште во Монтверди (Флорида), а потоа и за колеџот УКЛА во периодот 2005–2008. На драфтот во 2008 бил одбран во вториот круг од страна на Милвоки Бакс, за чија екипа играл пет сезони. Во јули 2013 бил разменет во Сакраменто Кингс, а во ноември истата госдина бил испратен во екипата на Минесота Тимбервулфс каде останал до крајот на сезоната. Летото 2014 Ба а Муте завршил во Филаделфија Севентисиксерс каке дел од размена на играчи од три екипи, каде една сезона настапувал во почетната петорка. Во септември 2015 тој како слободен агент потпишал за Лос Анџелес Клиперс, а во вториот дел од сезоната 2015–16 заработил место во почетната постава на Клиперс.
1 НБА статистика
1.1 Регуларен дел
2008–09, Милвоки, 82, 51, 25.8, .462, .000, .729, 5.9, 1.1, 1.1, .5, 7.2
2009–10, Милвоки, 73, 62, 25.6, .480, .353, .699, 5.5, 1.1, .8, .5, 6.2
2010–11, Милвоки, 79, 52, 26.5, .463, .000, .707, 5.3, .9, .9, .4, 6.7
2011–12, Милвоки, 43, 22, 23.5, .510, .250, .641, 5.3, .7, .9, .5, 7.7
2012–13, Милвоки, 58, 45, 22.9, .401, .351, .571, 4.4, .9, .7, .2, 6.7
2013–14, Сакраменто, 9, 5, 21.8, .469, .333, .692, 3.0, 1.7, 1.0, .6, 4.4
2013–14, Минесота, 55, 2, 14.7, .447, .214, .685, 2.2, .4, .4, .2, 3.3
2014–15, Филаделфија, 67, 61, 28.6, .395, .307, .589, 4.9, 1.6, 1.2, .3, 9.9
2015–16, ЛА Клиперс, 75, 61, 17.0, .454, .325, .526, 2.3, .4, .6, .3, 3.1
2016–17, ЛА Клиперс, 80, 76, 22.3, .505, .391, .678, 2.2, .5, 1.0, .4, 6.1
Просек, 621, 438, 23.2, .452, .324, .659, 4.2, .9, .9, .4, 6.3
1.2 Разигрување
2010, Милвоки, 7, 7, 25.4, .520, .000, .600, 5.6, .7, .3, .0, 9.1
2013, Милвоки, 4, 4, 34.0, .435, .000, .722, 3.5, 1.8, 1.0, .0, 8.3
2016, ЛА Клиперс, 5, 5, 15.7, .667, .000, 1.000, 2.0, .2, .6, .0, 1.8
2017, ЛА Клиперс, 7, 7, 32.0, .395, .313, .700, 4.9, 1.0, 1.1, .6, 7.6
Просек, 23, 23, 26.8, .467, .227, .678, 4.2, .9, .7, .2, 6.9
Жан-Батист-Камиј Коро

Жан Батист Камиј Коро (|Jean-Baptiste Camille Corot; Париз, — ) — француски сликар. Со сликарството почнува да се занимава уште од 1822, инсписриран од делата на Клод Лорен и Никола Пусен. Повеќепати патаувал во Италија каде што сликал понoрама на Рим и многубројни претстави на предели (пејзажи). Бил поврзан со уметниците од Барбизонското училиште го ублажувал нивниот реализам внсувајќи митолошки и алегориски елементи на сликите. Неговите подоцнежни слики на кои се застапени скали во сите тонови претставува импресионизам. Неговиот опис зафаќа околу 2000 слики , 300 цртежи и десетина графички листови. Коро е сликар за кој неговите пријатели го нарекувале „кралот на пределот“ заради неговиот живот. Иако никогаш не го прифаќал мислењето на импресионистите, верува дека тој прв го ослободил францускиот предел од некласичните канони и го отворил патот кон уметноста за новите епохи. Најчесто работел во шуми фонтенбло која била рај за сликарите во тоа време, поготово за барбизонците. На сликите Коро не се осмелува да ја наслика природата каква што е туку само неговиот отпечаток за неа, користејќи ги нејзините облици и нијансли помагајќи од страна на неговите желби да го изрази своето поетично расположение. Бил сликар на широките, светските хоризонти кои дотогаш биле прикриени со магла и од светлото небо од каде што се гледа неговото чувство кое било искрено и полно со живот.
Религија во Брегот на Слоновата Коска

Религијата во Брег на Слоновата Коска има значајна улога во секојдневниот живот на луѓето во земјата. Според последните проценки (2011-12) од страна на ЦИА, христијанството се практикува од страна на 46,7% од населението (поделени помеѓу Римокатолици со 19,4%, Евангелисти со 19,3%, Методисти со 2,5% и други христијански со 4,5%). Исламот се практикува од страна на 40,2% од населението, 12,8% од населението е атеисти или го следат анимизмот односно традиционална африканска религијата и другите религии со 1,4%.
Христијанството се практикува во различни форми низ целата земја, иако главно најмногу е застапено во јужниот, додека исламот е најмногу застепен во северниот дел. Христијанските мисионери пристигнале во земјата ви текот на 17 век. Христијанските празници се официјално признати како и муслиманските.
Верските заедници обично коегзистираат на мирен начин. Преминувањето од една во друга религија е поединечно. Голем број на семејства се со мешана верска определба. Верската толеранција е исто така дел од политиката на владата. Претседателот лично придонесува за трошоците за изградба на џамии и цркви, и ги охрабрува и муслиманите и христијаните да помогнат во проекти на другите верски заедници. Уставот повикува на секуларна држава, иако тоа не се толкува како строга поделба на црквата и државата. Службениците често посетуваат религиозни церемонии, како и претставници на државата.
Десагана Диоп

Десагана Диоп ( во ) — поранешен сенегалски професионален кошаркар кој настапувал за повеќе екипи во НБА. Диоп бил избран како осми пик на драфтот во 2001 година од страна на Кливленд Кавалирс, каде останал четири сезони. Во 2005 потпишал за Далас Маверикс, со чија екипа стигнал до финалето на НБА во 2006, но таму загубиле од Мајами Хит со 4–2.
Во февруари 2008 Диоп бил испратен во Њу Џерси Нетс како дел од размената со која во Далас пристигнал Џејсон Кид. По крајот на сезоната, Диоп во јули се вратил во Далас потпишувајќи шестгодишен договор вреден 32 милиони долари. Во јануари 2009 бил трампан во екипата на Шарлот Бобкетс, каде останал до крајот на кариерата.
По завршување на играчката кариера, Диоп започнал да работи како тренер. Првото тренерско искуство му било со екипата на Тексас Легендс од НБА развојна лига како помошник тренер во периодот 2014–2016. Во 2016 бил ангажиран во стручниот штаб на екипата на Јута Џез.
1 НБА статистика
1.1 Регуларен дел
2001–02, Кливленд, 18, 1, 6.1, .414, .000, .200, .9, .3, .1, .6, 1.4
2002–03, Кливленд, 80, 1, 11.8, .351, .000, .367, 2.7, .5, .4, 1.0, 1.5
2003–04, Кливленд, 56, 3, 13.0, .388, .000, .600, 3.6, .6, .5, .9, 2.3
2004–05, Кливленд, 39, 0, 7.8, .290, .000, .000, 1.8, .4, .2, .7, 1.0
2005–06, Далас, 81, 45, 18.6, .487, .500, .542, 4.6, .3, .5, 1.8, 2.3
2006–07, Далас, 81, 9, 18.3, .470, .000, .558, 5.4, .4, .5, 1.4, 2.3
2007–08, Далас, 52, 18, 17.2, .583, .000, .600, 5.2, .5, .4, 1.2, 3.0
2007–08, Њу Џерси, 27, 5, 14.9, .415, .000, .467, 4.5, .5, .2, .9, 2.5
2008–09, Далас, 34, 0, 13.3, .379, .000, .414, 3.5, .4, .4, .7, 1.6
2008–09, Шарлот, 41, 1, 14.2, .460, .000, .270, 3.8, .5, .4, .8, 2.8
2009–10, Шарлот, 27, 0, 9.7, .517, .000, .222, 2.4, .2, .2, .5, 1.2
2010–11, Шарлот, 16, 0, 11.3, .333, .000, .364, 2.5, .4, .3, .9, 1.3
2011–12, Шарлот, 27, 9, 12.0, .357, .000, .167, 3.1, .9, .2, .5, 1.1
2012–13, Шарлот, 22, 1, 10.3, .296, .000, .000, 2.3, .6, .2, .7, .7
Просек, 601, 93, 14.0, .427, .167, .467, 3.7, .4, .4, 1.0, 2.0
1.2 Разигрување
2006, Далас, 22, 18, 18.5, .615, .000, .611, 5.0, .1, .6, 1.3, 2.7
2007, Далас, 6, 3, 23.3, .600, .000, .429, 6.8, .3, .5, 1.7, 3.5
Просек, 28, 21, 19.5, .611, .000, .560, 5.4, .1, .6, 1.4, 2.9
Вирунга

Вирунга (или Муфумбиро) — венец вулкански планини во Источна Африка долж северната граница на Руанда, ДР Конго и Уганда. Венецот е огранок на планините на Албертскиот Срт, кои се граничат со западниот ракав на Источноафриканскиот Расед. Сместени се меѓу езерата Едвардово и Киву. Името е видоизменета англизирана верзија на руандскиот збор ''ibirunga'', што значи „вулкани“.
Веригата се состои од осум поголеми вулкани, од кои највеќето се заспани, Исклучок се Њирагонго (3.462 м) и Њамурагира (3.063 м), обете во ДР Конго, со нивните избуви во 2006 и 2010 г. Највисок вулкан е Карисимби со 4.507 м, а најстар е Сабјињо, кој се издига на 3.634 м надморска височина.
Планините се дом на планинската горила, која се води како критично загрозена на Црвениот список на МСЗП поради губиток на живеалиштето, криволовство, болести и војување. Меѓу планините Карисимби и Бисоке е сместен Истражувачкиот центар „Карисоке“, основан од американскиот зоолог Дајан Фоси за изучување на овие животни.
1 Планини во венецот
Планина, Земја, Висина (м)
Карисимби, /, 4.507
Микено, 4.437
Мухабура, /, 4.127
Бисоке, /, 3.711
Сабјињо, / /, 3.674
Гахинга, /, 3.474
Њирагонго, 3.470
Њамурагира, 3.058
2 Национални паркови
* Национален парк Вирунга,
* Национален парк Вулкани,
* Национален парк на горилите Мгахинга,
3 Поврзано
*Рувензори
Африкански куп на нации 1962

Африкански куп на нации во 1962 година — 3-то африканско фудбалско првенство на Африканскиот куп на нации кое се одржало во Етиопија од 14 јануари - 21 јануари 1962 година. На ова првенство учество зеле 4 репрезентации. Вкупно биле одиграни 4 натпревари.
Победник на турнирот била Фудбалската репрезентација на Етиопија.
1 Учесници
Репрезентација, Финаленпреглед, Последенпреглед, Претходно најдобродостигнување
(домаќин), 1959, Полуфинале (1957)
нема, Дебитант
нема, Дебитант
1959, (1957, 1959)
2 Стадиони
Адис Абаба
Стадион Адис Абеба
Капацитет: 30,000
3 Завршна фаза
3.1 Полуфинале
----
Религија во Буркина Фасо

Религијата во Буркина Фасо е доминантна од страна на муслиманите со околу 60,5 % од вкупниот број на население. Поголемиот дел од муслиманите во Буркина Фасо се Маликиски Сунити, со длабоко влијание на суфизмот Шиитската гранка на исламот, исто така има мало присуство во земјата. Голем број сунитски муслимани се членови на братствата на суфизмот, кои го следат движењето Тиџамија. Се проценува дека во земјата живеат 23,2% христијани (19,0% се католици, 4,2% се протестанти), 15,3% ја следат Африканската традиционална религија, 0,6% се припадници на други религии и 0,4% се нерелигиозни. Денес постојат повеќе од 60 различни етнички групи во земјата.
1 Статистика
Статистиките за религија во Буркина Фасо се неточни, бидејќи исламот и христијанството често се практикуваат во тандем заедно со африканските традиционални религии. Според владините истражувања и пописот од 2006 година, 60,5% се припадници на исламот и поголемиот дел од оваа група припаѓаат на Сунитите. Значителен број на сунитските муслимани се идентификуваат како Тиџаниски суфисти. Исто така, Владата проценува дека околу 23,2% се христијани (19% се католици и 4,2% припадници на различни протестантски деноминации), 15,3% ги почитуваат традиционалните домородни верувања, 0,6% се со другите религии.
Срби на врба

Срби на врба (словенечки: Срба на врба, ''Srba na vrba'') или боен гром (словенечки: Бојни гром, ''Bojni grom'') — песна и шовинистички слоган со значење „Стави ги Србите да висат на врбите“ кој потекнува од поим на словенечкиот политичар Марко Натлачен кој бил објавен во 1914 година, на почетокот на Австроунгарската војна против Србија. Песната била популаризирана пред Втората светска војна од Миле Будак, главниот усташки идеолог. За време на Втората светска војна имало масовно убивање на Србите во Независната Држава Хрватска, како резултат на усташкиот прогон на Србите.
Во денешна Хрватска, хрватските нео-нацисти, екстремни националисти и луѓе кој се спротивставуваат на враќањето на српските бегалци често го користат овој слоган. Цртањето графити со оваа фраза се случува често, а тоа било прикажано и во вестите кога било направено на црква во 2004, 2006 и на друга црква во 2008. Во 2010 година банер со овој слоган излезе во среде туристичка сезона на влезот во Сплит, главен туристички центар во Хрватска, за време на „Дејвис Куп“ во тенис помеѓу двете земји. Истиот бил отстранет од полицијата за неколку часа, а виновникот за тоа за кратко бил уапсен и осуден за прекршок.
Ал-Фарук Амину

Ал-Фарук Ажиеде Амину ( во ) — нигериско-американски професионален кошаркар кој настапува за екипата на Чикаго Булс од НБА.Тој настапува и за кошаркарската репрезентација на Нигерија.
1 Животопис
Амину е роден во Атланта, Џорџија, како дете на Абубакар и Анџирлик Амину. Неговиот брат, Аладе Амину е исто така професионален кошаркар. Амину е од исламска вероисповед.
2 Кариера
Амину бил одбран како осми пик на драфтот во 2010 од страна на Лос Анџелес Клиперс. Во декември 2011 бил разменет во екипата на Њу Орлеанс Пеликанс каде останал три сезони и бил дел од почетната постава. Во јули 2014 потпишал едногодишен договор со Далас Маверикс, но во Далас имал скромна минутажа. Во јули 2015 Амину потпишал четиригодишен договор со екипата Портланд Трејлблејзерс вреден 30 милиони долари.
3 НБА статистика
3.1 Регуларен дел
2010–2011, Л.А. Клиперс, 81, 14, 17.9, .394, .315, .773, 3.3, .7, .7, .3, 5.6
2011–2012, Њу Орлеанс, 66, 21, 22.4, .411, .277, .754, 4.7, 1.0, .9, .5, 6.0
2012–2013, Њу Орлеанс, 76, 71, 27.2, .475, .211, .737, 7.7, 1.4, 1.2, .7, 7.3
2013–2014, Њу Орлеанс, 80, 65, 25.6, .474, .271, .664, 6.2, 1.4, 1.0, .5, 7.2
2014–2015, Далас, 74, 3, 18.5, .412, .274, .712, 4.6, .8, .9, .8, 5.6
2015–2016, Портланд, 82, 82, 28.5, .416, .361, .737, 6.1, 1.7, .9, .6, 10.2
2016–2017, Портланд, 61, 25, 29.1, .392, .329, .706, 7.4, 1.6, 1.0, .7, 8.7
Кариера, 520, 481, 24.1, .426, .323, .725, 5.7, 1.2, 1.0, .6, 7.2
3.2 Разигрување
2015, Далас, 5, 2, 30.0, .548, .636, .789, 7.2, 1.2, 2.0, 1.6, 11.2
2016, Портланд, 11, 11, 33.8, .438, .400, .724, 8.6, 1.8, .7, .9, 14.6
Кариера, 16, 13, 32.6, .459, .432, .750, 8.2, 1.6, 1.1, 1.1, 13.6
Нова либерална партија

Нова либерална партија (НЛП) — македонска политичка партија. Партијата учествува во коалицијата предводена од ВМРО-ДПМНЕ од 2011 година.
1 Учество на избори
Од своето формирање во 2009 година, партијата учествувала во изборните коалиции предводени од ВМРО-ДПМНЕ на три парламентарни избори и тоа во 2011, 2014, 2016, 2020 и 2024 година.
Стрижак

Стрижак (на топографски карти и Стрижек) — планински врв на Јабланица, во западниот дел на Македонија. Неговата надморска височина изнесува 2.233 метри, со што тој е вториот највисок врв на планината Јабланица. Се наоѓа во средишниот дел на планината Јабланица, односно во крајниот северниот дел на нејзиното главно било, во непосредната близина на врвот Пупуљак и двете езера Горно и Долно Лабунишко Езеро и непосредно во линија западно над Лабуништа и југозападно од селото Јабланица од каде поради длабоката клисура што ја формира Јабланичка Река во неговото подножје само го засилува таквиот доминантен изглед на Стрижак. Препознатлив е по својот многу интересен и доминантен остар и издаден изглед во однос на длабокиот дол кон југ. Од главниот срт на протегање на планината Јабланица е одвоен кон исток и е поврзан со седлото (превојот) Невестин Гроб, а од блискиот врв Пупуљак е поставен на исток. На неговата западна и југозападна падина има карпест предел и сипар со ситни камења. Секоја година на 13 јули Павловден (Павел) помеѓу месното население постои традиција на искачување на Стрижак и посета на прекрасните леднички езерца што се на Св. Павле на овие простори во време на неговото мисија за ширење на христијанството низ Македонија. Врвот Стрижак бил 10 врв за искачување во програмата на Планинарскиот предизвик „12 Врвови“ во јули 2017 година.
1 Галерија
ФК Матаре Јунајтед

ФК Матаре Јунајтед е фудбалски клуб од градот Најроби, Кенија.
Клубот е формиран во 1994 година и во моментов се натпреварува во Премиер лигата на Кенија.
1 Титули
* Премиер лига на Кенија (1)
** Шампион : 2008
** Вицешампион : 2001, 2007 и 2009
* Фудбалски куп на Кенија (2)
** Освојувач : 1998, 2000
** Финалист : 2001
* Суперкуп на Кенија
** Финалист : 2009
2 Познати поранешни играчи
* Денис Олиех
* Џон Гвидети
Млада демократско-прогресивна странка

Млада демократско-прогресивна странка — поранешна македонска политичка партија.
1 Историја
Партијата е основана на 1 јули 1990 година, како партија - наследник на Сојузот на социјалистичката младина на Македонија (ССММ). Претходно, на 13-тиот Конгрес, ССММ го истакна политичкиот интерес за формирање нова политичка партија која би дејствувала во континуитет со дотогашните политички ставови и определби. Претседател на партијата е Ристо Иванов. На 3 октомври 1990 година, ја промовира својата политичка програма и слоганот: „Заедно, за среќа и задоволство на секој поединец“. Во врска со прашањето на осамостојувањето на Македонија, МДСМ се залага за: слободна, просперитетна Македонија во рамноправна југословенска, балканска и европска заедница, што јасно укажува дека оваа партија немала јасно утврден став во врска со осамостојувањето. За иднината на Југославија, МДСМ ја промовира идејата за „трета Југославија“, како заедница на слободни и суверени народи и рамноправни републики кои договорно ги утврдуваат основите и условите за заеднички живот.
На првите повеќепартиски избори во 1990 година, МДСМ настапи во коалиција со Сојузот на реформските сили на Македонија, освојувајќи 6 пратенички места. Во други подрачја настапила со Социјалистичката партија освојувајќи едно место.
На 28 јуни 1991 година партијата донесе одлука да се спои со Сојузот на реформските сили, со ново име Сојуз на реформски сили на Македонија - Либерална партија, за на крај да се формира Либералната партија во 1993 година.
Келена Азубуике

Келена Давид Азубуике ( во ) — поранешен американско-нигериски професионален кошаркар кој настапувал за екипите на Голден Стејт Вориорс и Далас Маверикс во НБА. Азубуике е роден во Лондон во семејство на нигериски иселеници, но израснал во Талса (Оклахома). Се пријавил на драфтот во 2005 година, но не бил одбран од ниту една екипа. Потпишал за Голден Стејт во јануари 2007, каде останал до 2010 кога бил испратен во Њујорк Никс. За екипата на Никс не настапил ниту еднаш бидејќи му бил раскинат договорот во февруари 2011, шест месеци по трејдот. Во март 2012 Азубуике потпишал за Далас, каде настапил на само три натпревари по што бил разменет во Кливленд Кавалирс, од каде му бил прекинат договорот во октомври 2012.
1 НБА статистика
1.1 Регуларен дел
2006–07, Голден Стејт, 41, 9, 16.3, .445, .430, .782, 2.3, .7, .5, .2, 7.1
2007–08, Голден Стејт, 81, 17, 21.4, .445, .364, .717, 4.0, .9, .6, .4, 8.5
2008–09, Голден Стејт, 74, 51, 32.1, .464, .448, .808, 5.0, 1.6, .8, .7, 14.9
2009–10, Голден Стејт, 9, 7, 25.7, .545, .370, .679, 4.6, 1.1, .6, 1.0, 13.9
2011–12, Далас, 3, 0, 6.0, .375, .333, .000, .0, .0, .3, .0, 2.3
Просек, 208, 84, 24.2, .459, .409, .770, 4.0, 1.1, .6, .5, 10.5
1.2 Разигрување
2007, Голден Стејт, 6, 0, 2.5, .333, .000, 1.000, .7, .0, .2, .0, 0.7
2012, Далас, 1, 0, 5.0, .333, 1.000, .000, 1.0, .0, 1.0, .0, 3.0
Просек, 7, 0, 2.7, .333, .500, 1.000, .7, .0, .3, .0, 1.0
Француска Гвинеја

Француска Гвинеја (француски: ''Guinée française'') — француска колонијална територија во федерацијата на Француска Западна Африка во периодот од 1894 до 1958 година, кога територијата станала независна држава под името Гвинеја.
Француската Гвинеја била основана во 1891 година, простирајќи се на истите граници како и претходната колонија Ривире ду Суд (1882-1891). Пред 1882 година, крајбрежните делови на Француска Гвинеја биле дел од француската колонија Сенегал.
Во 1891 година, Ривире ду Суд била ставена под гувернерот на колонијалниот поручник во Дакар, кој имал власт над француските крајбрежни региони источно од Порто-Ново (денешен Бенин). Во 1894 година Ривире ду Суд, Брегот на Слоновата Коска и Дахомеј биле разделени во „независни“ колонии, а Ривире ду Суд била преименувана во Француска Гвинеја. Во 1895 година, француската Гвинеја станала зависна колонија. Во 1904 година земјата формално била вклучена во федерацијата Француска Западна Африка. Со Француска Гвинеја, заедно со Сенегал, Дахомеј, Брегот на Слоновата Коска и Горен Сенегал и Нигер, управувале гувернери кои биле под генералниот гувернер во Дакар.
Единствена Македонија

Единствена Македонија — македонска десничарска политичка партија. Претседател на партијата е Јанко Бачев.
1 Историја и учество на избори
Партијата за првпат по своето формирање учествувала самостојно на Парламентарните избори во 2002 година каде што освоила 2.230 гласови (0,1 %). На Парламетнарните избори во 2006, 2008 и 2011 НДМ учествувала во коалиции предводени од ВМРО-ДПМНЕ, додека на Парламентарните избори во 2014 година, по 12 години учество во коалиција, повторно настапила самостојно и освоила околу 1.900 гласови (0,1 %). Партијата не учествувала на Парламетнарните избори во 2016 година поради тоа што Државната изборна комисија ги отфрлила кандидатските листи на партијата. НДМ на ниеден парламентарен изборен циклус нема освоено пратеничко место.
Во јануари 2018 година Централниот комитет на партијата одлучил партијата да се преименува во Единствена Македонија како и промена во политиките околу зачленување на Република Македонија во НАТО и Европската Унија, а доближување до политиките на Русија.
На Парламентарните избори во 2020 година, партијата учествувала во коалиција „Никогаш Северна само Македонија“ заедно со ФРОДЕМ и освоила 2.604 гласа, односно 0,29% од вкупен број на гласови, со што не освоила пратенички мандат.
На парламентарните избори во 2024 партијата освоила 1.688 гласа, односто 0.17% од гласовите.
Фестус Езили

Ифеани Фестус Езили Ндулуе ( во ) — нигериски професионален кошаркар. Тој настапувал за колеџот Вандербилт во периодот 2008–2012 пред да биде избран како 30. пик од страна на Голден Стејт Вориорс на драфтот во 2012 година. Во Голден Стејт останал четири сезони и со екипата го освоил шампионскиот прстен во 2015. Во летото 2016 Езили потпишал за екипата на Портланд Трејлблејзерс но поради повреда на левото колено ја пропуштил цела 2016–17 сезона. Раководството на Портланд по крајот на сезоната го раскинало договорот со Езили.
1 НБА статистика
†, Ја означува сезоната во која Езили го освоил НБА првенството
1.1 Регуларен дел
2012–13, Голден Стејт, 78, 41, 14.4, .438, .000, .531, 4.0, .3, .3, .9, 2.4
2014–15†, Голден Стејт, 46, 7, 11.0, .547, .000, .628, 3.4, .2, .2, .9, 4.4
2015–16, Голден Стејт, 46, 13, 16.7, .548, .000, .530, 5.6, .7, .4, 1.1, 7.0
Просек, 170, 61, 14.1, .513, .000, .557, 4.3, .4, .3, 1.0, 4.2
1.2 Разигрување
2013, Голден Стејт, 12, 3, 11.2, .462, .000, .571, 2.5, .2, .3, .6, 2.0
2015†, Голден Стејт, 20, 0, 9.2, .540, .000, .552, 3.1, .3, .1, .5, 3.5
2016, Голден Стејт, 23, 1, 8.8, .536, .000, .432, 2.7, .3, .0, .3, 4.0
Просек, 55, 4, 9.5, .530, .000, .500, 2.8, .3, .1, .4, 3.4
Француска Горна Волта

Француска Горна Волта (француски: ''Haute-Volta'') — француска колонијална територија во федерацијата на Француска Западна Африка која била основана на 1 март 1919 година и која опфаќала територии кои биле дел од колониите на Горнен Сенегал и Нигер и Брегот на Слоновата Коска. Колонијата била распуштена на 5 септември 1932 година. По Втората светска војна, на 4 септември 1947 година колонијата била обновена како дел од Француската унија, со претходните граници. На 11 декември 1958 година, таа била реконституирана како самоуправна Република Горна Волта во рамките на Француската заедница, а две години подоцна, на 5 август 1960 година, таа добила целосна независност. На 4 август 1984 година името на земјата било променето во Буркина Фасо.
1 Историја
До крајот на 19 век, на територијата на Горна Волта доминирало Царството Моси, за кое се верува дека дошло до нивната територија од Северна Гана. Со векови, селанецот Моси бил земјоделец и војник, а народот Моси можел да ги брани своите верски убедувања и социјална структура против насилните обиди да ги преобратат во ислам од муслиманите од северозапад.
Кога Французите пристигнале и ја добиле областа во 1896 година, отпорот на народот Моси завршил со заземањето на нивниот главен град Уагадугу. Во 1919 година, некои провинции од Брегот на Слоновата Коска биле обединети во посебна колонија наречена Горна Волта во федерацијата на Француска Западна Африка. Во 1932 година, новата колонија била распарчена но била повторно реконституирана во 1937 година како административна единица. По Втората светска војна, народот Моси го обновувил притисокот за посебен територијален статус и на 4 септември 1947 година Горна Волта повторно станала француска западноафриканска територија.
Ревизијата во организацијата на француските прекуморски територии започнало со усвојувањето на Loi Cadre од 23 јули 1956 година. Овој чин бил проследен со мерки за реорганизација одобрени од францускиот парламент на почетокот од 1957 година, што обезбедил голем степен на самоопределување. Горна Волта станала автономна република во рамките на Француската заедница на 11 декември 1958 година.
Горна Волта прогласила независност на 5 август 1960 година. За прв претседател бил избран Морис Јамеого. Уставот од 1960 година предвидувал избори со универзално право на глас на претседател и национално собрание за период од пет години. Набргу по доаѓањето на власт, Јамеого ги забранил сите политички партии, освен сопствената.
Ике Диогу

Ике Диогу ( во Бафало, Њујорк) — нигериско-американски професионален кошаркар кој настапува за екипата на Џиангсу Манки Кинг во кинеската кошаркарска лига. Родителите на Диогу имаат потекло од Нигерија, но во 1980-тите се преселиле во САД. Диогу бил одбран како деветти пик од страна на Голден Стејт Вориорс на драфтот во 2005 година, каде одиграл две сезони. Потоа бил испратен во тимот на Индијана Пејсерс, каде останал две години.
По неколку кратки престои во повеќе екипи од НБА, Диогу во есента 2012 потпишал за екипата на Џинјанг Флаинг Тајгерс од кинеското кошаркарско првенство, а со екипата го одиграл плејофот во кинеското првенство. Диогу во 2013 и 2014 настапувал во кошаркарското првентво на Порторико, а од 2016 го носи дресот на Џиангсу Манки Кинг од кинеското првенство.
1 НБА статистика
1.1 Регуларен дел
2005–06, Голден Стејт, 69, 14, 14.9, .524, .000, .810, 3.3, .4, .2, .4, 7.0
2006–07, Голден Стејт, 17, 0, 13.1, .530, .000, .795, 3.7, .3, .2, .6, 7.2
2006–07, Индијана, 42, 2, 12.8, .454, .000, .802, 3.3, .5, .1, .4, 5.8
2007–08, Индијана, 30, 1, 10.2, .478, .000, .851, 2.8, .3, .2, .1, 5.6
2008–09, Портланд, 19, 0, 3.8, .316, .000, .750, .9, .0, .1, .1, 1.4
2008–09, Сакраменто, 10, 1, 14.2, .600, .500, .758, 3.9, .3, .2, .1, 9.2
2010–11, ЛА Клиперс, 36, 0, 13.1, .561, .000, .661, 3.2, .1, .1, .1, 5.8
2011–12, Сан Антонио, 2, 0, 7.0, .000, .000, 1.000, .5, .0, .0, .0, 1.0
Просек, 225, 18, 12.4, .509, .500, .786, 3.1, .3, .2, .3, 6.0
Религија во Гвинеја

Религијата во Гвинеја има значајна улога во секојдневниот живот на луѓето во земјата. Постојат поголем број на религиозни групи, а најголеми се исламот и христијанството. Околу 85% од населението се муслимани а 8% се христијани додека 7% припаѓаат на останатите религиозни групи или се нерелигиозни, според податоци на ''CIA factbook''. Според ''ARDA'', 84.8% се муслимани, 3.7% се христијани, и 11.3% се анимисти.
1 Ислам
Најголемиот дел од муслиманите се сунити кои припаѓаат на Маликиската школа, под влијание на суфизмот, додека има и верници од редот Тиџанија и Кадирија.
Исламот се проширил од неговото родно место во Арапскиот Полуостров во Африка. Сундијата Кеита (1217-1255), основач на Царство Мали (кое опфаќало дел на денешна Гвинеја, како и други земји), не бил муслиман, но од 1300 година неговите наследници го прифатиле исламот. Десеттиот владетел на империјата, Муса I (1280-1337), исламот го направил државна религија .
Фута Џалон, планински регион на Гвинеја, станал упориште на исламот од крајот на 17 век.. Имаматот Фута Џалон, муслиманска теократска држава, била основана околу 1725 година.
Во времето на колонијалната ера, во 1891 година била основана Француска Гвинеја, но новата власт имала мала улога во влијанието на религијата. По прогласувањето на независност во 1958 година, првиот претседател на земјата, со марксистички погледи, се обидел да го намали влијанието на исламот, но неговата популарност се намалила и во 1970 година тој морал да започне преговори со муслиманските институции за озаконување на неговото владеење. Во 1982 година била изградена Големата џамија во главниот град Конакри, со финансии од саудискиот крал. Оваа џамија е најголемата џамија во Западна Африка, со внатрешен просор кој може да се собере 10.000 верници.
2 Христијанство
Христијанството е втора најголема религија во земјата. Таа вклучува верници од Римокатолици, англиканци, Баптисти, Евангелисти, Адвентисти и други припаници. Јеховини сведоци се активни во земјата и признати од страна на Владата.
3 Верско насилство
Во јули 2013 година започнале етничко-религиозни борби во градот Нзерекоре помеѓу етничката група Кпеле кои се христијани или анимисти, и етничката група Конијанке, кое се муслимани. Во конфликтот загинале најмалку 54 луѓе.
Марко Чаласан

Марко Чаласан ( во ) — македонски компјутерски инженер. Тој е познат по тоа што е најмладиот сертифициран компјутерски систем администратор на возраст од осум години и најмладиот сертифициран компјутерски системски инженер на возраст од девет години.
1 Животопис
Марко Чаласан за првпат се појавил на насловните страници во САД во мај 2010 кога CNN објави приказна за него. Марко има 12 Microsoft сертификати и еден Cisco сертификат. Тој го добил својот прв сертификат на возраст од 6 години. Тој е најмладиот човек што некогаш го добил сертификатот MCSA, Microsoft Certified Systems Administrator кој го добил на возраст од осум години. Соборувајќи ги рекордите поставени од М Лавинашри, кој го добил својот MCSA сертификат на девет години; И Михеј Беркли, кој го добил на 13 години.
Марко потоа продолжил да студира за MCSE испит, кој исто така бил и најмладиот човек кој го добил сертификатот Microsoft Certified Systems Engineer. Тој предава компјутерски основи за децата од осум до единаесет во неговото поранешно основно училиште. Покрај тоа што се занимава со компјутери, Марко течно говори на три јазици и го учи четвртиот. Македонската влада се обиде да му помогне на Марко во понатамошниот развој на неговиот потенцијал. Никола Груевски, поранешниот премиер на Македонија му дал информатичка лабораторија за да му помогне да го продолжи своето учење.
Тој има црногорско потекло.
2 Рано детство
Марко покажал одлични способности уште од многу рано и научил да чита и пишува од две години. На возраст од седум години, професорот Елена Ачковска-Лешковска од Институтот за психологија го тестирала Марко. Нејзините тестирања покажале дека неговиот мозок работел повеќе од другите деца на неговата возраст. Таа исто така открила дека има многу високи емотивни и социјални способности, што вообичаено не се среќава во надарените деца како што е Марко.
3 Семејство
Неговата мајка Радица Чаласан и неговиот татко Милан Чаласан управуваат со компјутерско училиште за деца. Тие, исто така, планираат да напишат книга за тоа како да се учат малите деца за компјутерите. Сето ова ќе се заснова на Марковиот напредок во полето на компјутерите како дете.
Партија за интеграција на Ромите

Партија за интеграција на Ромите (ПИР) — политичка партија на Ромите во Македонија.
1 Учество на избори
Партијата од своето основање во 2006 година учествувала на сите последователни парламентарни избори (2006, 2008, 2011, 2014 и 2016) во коалицијата предводена од ВМРО-ДПМНЕ, но не освоила пратеничко место.
Сенегамбија и Нигер

Сенегамбија и Нигер (француски: ''Sénégambie et Niger'') — француска колонијална територија во федерацијата на Француска Западна Африка во периодот од 1902 до 1904 година, кога територијата територијата била вклучена во Горен Сенегал и Нигер.
Колонијата опфаќала делови и од денешните Сенегал и Нигер.
Горен Сенегал и Нигер

Горен Сенегал и Нигер (француски: ''Haut Sénégal et Niger'') — француска колонијална територија во федерацијата на Француска Западна Африка во периодот од 1904 до 1921 година. Колонијата опфаќала територии во денешните Сенегал и Нигер. Нејзиниот главен град бил Бамако.